ได้ยามาทานเนื่องจากเป็นตากุ้งยิงค่ะ กินยาก่อนนอนประมาณ 5ทุ่ม นอนได้1ชม.ก็ตื่นขึ้นมาเพราะรู้สึกแสบร้อนกลางอก กินอาหารครั้งล่าสุดไปตอน 3 ทุ่มไม่ได้กินปริมาณที่เยอะมากกินเท่าเดิมตามปกติ เคยมีประวัติแพ้ยาcefuroxime เป็นภูมิแพ้ และตอนนี้ก็กินยาความดัน(losartan potassium)อยู่ด้วยนะคะ ไม่ทราบว่าเกี่ยวกันไหมแล้วควรหยุดใช้ยารึเปล่า
สวัสดีค่ะ อาการแสบร้อนกลางอก อาจเกิดจาก-กรดไหลย้อนเป็นภาวะที่เกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้-กระเพาะอาหารอักเสบ อาจมีอาการจุกแน่นท้อง แสบท้อง คลื่นไส้-สาเหตุทางโรคหัวใจ แต่มักเป็นลักษณะเจ็บตื้อๆเหมือนมีของหนักมาทับ ไม่เป็นลักษณะแสบร้อน ทำ ekg x-ray ปอดมักเห็นความผิดปกติส่วนยาdicloxacillin นั้นมีผลข้างเคียงทำให้ปวดท้อง คลื่นไส้ ท้องเสีย พบได้ประมาณ 1-10% แต่อาจไม่เกี่ยวกับทำให้แสบร้อนกลางอกได้โดยตรงค่ะยังไม่ควรหยุดยาเอง แต่หากมีอาการแสบร้อนกลางอกมาก จุกแน่นหน้าท้องร้าวมาที่อก อาเจียนบ่อย กินได้น้อย น้ำหนักลด ถ่ายดำ ถ่ายเป็นเลือด ควรรีบไปพบแพทย์ และนำยาที่รับประทานไปให้แพทย์ดูด้วยการดูแลตัวเองเบื้องต้น รับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟ เป็นต้น